Source: http://docplayer.fi/14324897-Marimekko-oyj-porssitiedote-1-17-6-5-2008-klo-8-30.html
Timestamp: 2018-06-24 05:47:03+00:00
Document Index: 7835237

Matched Legal Cases: ['kko ', 'kko ', 'kko ', 'kko ', 'KKO ', 'kko ', 'KKO ', 'kko ', 'kko ', 'KKO ', 'kko ', 'kko ', 'kko ', 'kko ', 'KKO ', 'KKO ', 'kko ', 'KKO ', 'kko ', 'KKO ', 'kko ', 'KKO ']

Marimekko Oyj PÖRSSITIEDOTE 1 (17) klo PDF
Marimekko Oyj PÖRSSITIEDOTE 1 (17) klo 8.30
Download "Marimekko Oyj PÖRSSITIEDOTE 1 (17) 6.5.2008 klo 8.30"
1 Marimekko Oyj PÖRSSITIEDOTE 1 (17) klo 8.30 MARIMEKKO OYJ:N OSAVUOSIKATSAUS Tammi-maaliskuussa 2008 Marimekko-konsernin liikevaihto kasvoi 10 % ja oli 18,6 milj. euroa (16,9 milj. euroa). Liikevoitto parani 22 % ja oli 1,8 milj. euroa (1,5 milj. euroa). Kauden voitto verojen jälkeen kasvoi 22 % ja oli 1,4 milj. euroa (1,1 milj. euroa). Osakekohtainen tulos nousi 0,17 euroon (0,14 euroa). Koko vuoden arvio on muuttumaton: vuonna 2008 liikevaihdon kasvun ja konsernin suhteellisen kannattavuuden arvioidaan olevan samaa tasoa kuin vuonna / 1-3/ Muutos, 1-12/ % 2007 Liikevaihto, euroa , Viennin ja ulkomaantoimintojen osuus, % liikevaihdosta 34,3 31,4 26,5 Liikevoitto, euroa , Voitto ennen veroja, euroa , Kauden voitto, euroa , Tulos/osake, euroa 0,17 0,14 22,3 0,96 Oma pääoma/osake, euroa 3,83 3,49 3,66 Oman pääoman tuotto (ROE), % 18,3 16,4 27,4 Sijoitetun pääoman tuotto (ROI), % 24,3 20,7 35,0 Omavaraisuusaste, % 77,7 73,3 72,7 Marimekon toimitusjohtaja Mika Ihamuotila: Kuluvan kevään aikana käynnistimme Marimekon toiminnan kehittämiseen tähtäävän strategisen työskentelyn, jolla tavoittelemme yhtiön kasvua ja kannattavuutta pitkällä aikajänteellä. Marimekko oli alkuvuonna vahvasti esillä kansainvälisessä mediassa muun muassa H & M Hennes & Mauritz AB:n kanssa keväällä toteutetun yhteistyön ansiosta. Brändin saavuttamasta maailmanlaajuisesta näkyvyydestä haemme hyötyä Marimekon kansainvälisessä laajentumisessa. Vuoden 2008 ensimmäisellä neljänneksellä Marimekon liiketoiminta kehittyi arvioiden mukaisesti. Myynti kasvoi kaikilla keskeisillä markkinoilla, ja kannattavuus säilyi hyvällä tasolla. Suomessa kasvu kertyi kuitenkin lähes kokonaan yksittäisistä merkittävistä kampanjatoimituksista. Viennissä kaikkien tuotelinjojen kasvu jatkui vahvana. Kauden tulosta paransivat liikevaihdon kasvun lisäksi vertailukautta pienemmät markkinointikulut. Tuloskehitykseen vaikuttivat heikentävästi lisenssitulojen lasku sekä kasvaneet toimintakulut.
2 2 (17) Marimekon osavuosikatsaus tammi-kesäkuulta 2008 julkaistaan torstaina ja tammi-syyskuulta keskiviikkona Marimekon julkaisemat pörssitiedotteet ovat luettavissa yhtiön kotisivuilla kohdassa Sijoittajat/Pörssitiedotteet. Lisätietoja: Toimitusjohtaja Mika Ihamuotila, puh. (09) Talousjohtaja Thomas Ekström, puh. (09) MARIMEKKO OYJ Konserniviestintä Marja Korkeela Puh. (09) Faksi (09) Sähköposti: JAKELU: OMX Pohjoismainen Pörssi Helsinki Keskeiset tiedotusvälineet Marimekon kotisivut Marimekko on vuonna 1951 perustettu johtava suomalainen tekstiilija vaatetusalan designyritys. Yhtiö suunnittelee ja valmistaa sekä markkinoi Suomessa ja ulkomailla Marimekko-tuotemerkillä korkealuokkaisia vaatteita, sisustustekstiilejä, laukkuja ja muita asusteita. Lisenssillä Marimekko-tuotteita valmistetaan eri puolilla maailmaa. Vuonna 2007 yhtiön liikevaihto oli 77,3 miljoonaa euroa, josta viennin ja ulkomaantoimintojen osuus oli 26,5 %. Yhtiön henkilökunnan määrä on noin 400. Marimekko Oyj:n osake noteerataan OMX Pohjoismaisessa Pörssissä Helsingissä. Lisätietoja:
3 3 (17) MARIMEKKO OYJ:N OSAVUOSIKATSAUS LAADINTAPERIAATTEET Tämä osavuosikatsaus on laadittu IAS 34, Osavuosikatsaukset -säännösten mukaisesti. Osavuosikatsauksen laatimisessa on sovellettu samoja laatimisperiaatteita kuin yhtiön vuoden 2007 tilinpäätöksessä. Osavuosikatsauksessa julkaistuja tietoja ei ole tilintarkastettu. LIIKEVAIHTO Tammi-maaliskuussa 2008 Marimekko-konsernin liikevaihto kasvoi 9,9 % ja oli tuhatta euroa ( tuhatta euroa). Suomessa liikevaihto nousi 5,3 % ja oli tuhatta euroa ( tuhatta euroa). Vienti ja ulkomaantoiminnot kasvoivat 20,2 % ja olivat tuhatta euroa (5 303 tuhatta euroa). Viennin ja ulkomaantoimintojen osuus konsernin liikevaihdosta oli 34,3 % (31,4 %). Tuotelinjoittain konsernin liikevaihto jakautui seuraavasti: vaatetus 42,2 %, sisustus 40,8 % ja laukut 17,0 %. Liikevaihdon jakauma markkina-alueittain oli seuraava: Suomi 65,7 %, muut Pohjoismaat 14,3 %, muu Eurooppa 8,4 %, Pohjois-Amerikka 5,9 % ja muut maat (Japani sekä muut Euroopan ja Pohjois-Amerikan ulkopuoliset alueet) 5,7 %. Katsauskaudella Marimekon omien kotimaanmyymälöiden myynti laski 3,8 % (+0,3 %). Myynti kotimaisille jälleenmyyjille kasvoi 5,5 % (-7,0 %). Kasvu kertyi pääosin merkittävistä kertaluonteisista kampanjatoimituksista. MARKKINAKATSAUS Maailmantalouden kasvu hidastui, ja kuluttajien luottamus talouteen heikkeni kaikissa kehittyneissä teollisuusmaissa. Tammihelmikuussa 2008 Suomen vähittäiskaupan myynnin arvo kasvoi 10,9 % (Tilastokeskus: Tukku- ja vähittäiskauppa 2008, helmikuu). Tammimaaliskuussa 2008 vaatteiden vähittäismyynti laski 7,3 %. Naisten vaatteiden myynti laski 6,3 %, miesten vaatteiden 7,3 % ja lasten vaatteiden 8,6 %. Laukkujen myynti nousi 0,8 % ja kodintekstiilien 7,5 % (Tekstiili- ja Muotialat TMA). Tammi-helmikuussa 2008 vaatteiden (SITC 84) vienti kasvoi 3 %; tuonti oli samalla tasolla kuin vuotta aiemmin. Tekstiilien (SITC 65) vienti kasvoi 8 % ja tuonti laski 2 % (Tullihallitus, kuukausikatsaus helmikuu/2008).
4 4 (17) LIIKETOIMINTAKATSAUKSET Vaatetus Tammi-maaliskuussa 2008 vaatetus-tuotelinjan liikevaihto kasvoi 1,7 % ja oli tuhatta euroa (7 708 tuhatta euroa). Suomessa liikevaihto laski selvästi. Viennissä sen sijaan kasvu jatkui voimakkaana kaikilla muilla keskeisillä markkinoilla paitsi markkina-alueella muu Eurooppa, jolla myynti oli vertailukauden tasoa. Viennin ja ulkomaantoimintojen osuus vaatetus-tuotelinjan liikevaihdosta oli 35,6 %. Sisustus Sisustus-tuotelinjan liikevaihto nousi 11,6 % ja oli tuhatta euroa (6 798 tuhatta euroa). Suomessa liikevaihto kasvoi selvästi lähinnä yksittäisten kampanjatoimitusten ansiosta. Viennissä kasvu jatkui vahvana kaikkialla muualla paitsi markkina-alueella muu Eurooppa, jolla myynti laski tuntuvasti. Suurinta kasvu oli Japanissa. Sisustus-tuotelinjan kasvuun vaikutti heikentävästi lisenssitulojen supistuminen sekä Suomessa että ulkomailla. Viennin ja ulkomaantoimintojen osuus sisustus-tuotelinjan liikevaihdosta oli 33,9 %. Laukut Laukut-tuotelinjan liikevaihto kasvoi 31,7 % ja oli tuhatta euroa (2 406 tuhatta euroa). Kasvu voimistui sekä Suomessa että viennissä. Kotimaanmyyntiä nosti merkittävästi kertaluonteinen kampanjatoimitus. Vientimarkkinoilla kasvu jatkui vahvana kaikkialla muualla paitsi Pohjois-Amerikassa, jossa myynti oli vertailukauden tasoa. Viennin ja ulkomaantoimintojen osuus laukuttuotelinjan liikevaihdosta oli 31,8 %. Yritysmyynti Yritysmyynti (ent. liikelahja- ja projektimyynti) kasvoi 97,9 %. Kasvu kertyi pääosin yksittäisestä kampanjatoimituksesta. Vienti ja ulkomaantoiminnot Vienti ja ulkomaantoiminnot kasvoivat 20,2 % ja olivat tuhatta euroa (5 303 tuhatta euroa). Kasvu oli voimakasta kaikkialla muualla paitsi markkina-alueella muu Eurooppa. Suurimmat vientimaat olivat Ruotsi, Japani, Yhdysvallat, Tanska, Norja ja Saksa. Viennin alkuvuoden kasvua lisäsi osittain se, että kevään toimituksia ajoittui ensimmäiselle vuosineljännekselle suhteellisesti enemmän kuin viime vuoden vastaavalla kaudella. Markkina-alueella muut Pohjoismaat kasvu oli edelleen voimakasta. Liikevaihto nousi 28,3 % ja oli tuhatta euroa (2 069 tuhatta euroa). Kaikkien tuotelinjojen myynti nousi merkittävästi. Suurinta kasvu oli Tanskassa.
5 5 (17) Markkina-alueella muu Eurooppa liikevaihto laski 0,1 % ja oli tuhatta euroa (1 563 tuhatta euroa). Laukkujen myynti kasvoi edelleen erittäin hyvin, vaatteiden myynti oli vertailukauden tasolla, kun taas sisustustuotteiden myynti laski selvästi. Pohjois-Amerikassa kasvu jatkui vahvana. Liikevaihto nousi 22,1 % ja oli tuhatta euroa (899 tuhatta euroa). Suhteellisesti eniten kasvoi vaatteiden myynti. Myös sisustustuotteiden osalta kasvu jatkui myönteisenä. Laukkujen myynnin kasvu sen sijaan taittui, ja myynti jäi viime vuoden vastaavan kauden tasolle. Markkina-alueella muut maat, jolla Japani on suurin vientimaa, kaikkien tuotelinjojen myynti nousi erittäin voimakkaasti. Kauden liikevaihto kasvoi 37,0 % ja oli tuhatta euroa (772 tuhatta euroa). Helmikuussa 2008 Marimekon japanilainen yhteistyökumppani Look Inc. avasi Marimekko-konseptimyymälän Sapporossa. Kauden päättyessä Marimekolla oli Japanissa yhteensä yksitoista konseptija shop-in-shop-myymälää. Lisenssimyynti Lisenssitulot laskivat merkittävästi sekä Suomessa että ulkomailla. Tuotanto Tammi-maaliskuussa 2008 Herttoniemen-kangaspainon tuotantomäärä pieneni vertailukaudesta 9 %. Sekä Kiteen- että Sulkavan-tehtaan tuotantomäärät olivat samalla tasolla kuin vuotta aiemmin. TULOS Tammi-maaliskuussa 2008 konsernin liikevoitto parani 21,8 % ja oli tuhatta euroa (1 497 tuhatta euroa). Liikevoiton osuus liikevaihdosta oli 9,8 % (8,9 %). Markkinointiin kaudella käytettiin yhteensä 759 tuhatta euroa (1 165 tuhatta euroa) eli 4,1 % (6,9 %) liikevaihdosta. Konsernin poistot olivat 329 tuhatta euroa (322 tuhatta euroa) eli 1,8 % (1,9 %) liikevaihdosta. Nettorahoitustuotot olivat 23 tuhatta euroa (16 tuhatta euroa) eli 0,1 % (0,1 %) liikevaihdosta. Kauden voitto verojen jälkeen oli tuhatta euroa (1 124 tuhatta euroa) eli 7,4 % (6,6 %) liikevaihdosta. Osakekohtainen tulos oli 0,17 euroa (0,14 euroa). Kauden tulosta paransivat myynnin kasvu ja pienentyneet markkinointikulut. Tuloskehitystä sen sijaan hidastivat vähentyneet lisenssitulot ja toimintakulujen kasvu.
6 6 (17) INVESTOINNIT Konsernin bruttoinvestoinnit olivat 137 tuhatta euroa (500 tuhatta euroa) eli 0,7 % (3,0 %) liikevaihdosta. Investoinnit kohdistuivat pääosin Turussa syksyllä 2008 avattavan myymälän rakentamiseen sekä messu- ja myymäläkalusteisiin. OMAVARAISUUS JA RAHOITUS Kauden päättyessä omavaraisuusaste oli 77,7 % (73,3 % , 72,7 % ). Rahavaroilla vähennettyjen korollisten velkojen suhde omaan pääomaan (gearing) oli -7,5 %, kun se edellisvuoden vastaavan kauden lopussa oli -4,5 % (-15,2 % ). Konsernin korolliset velat olivat kauden päättyessä 841 tuhatta euroa (2 212 tuhatta euroa). Konsernin rahoitustulos oli tuhatta euroa (1 446 tuhatta euroa). Kauden lopussa konsernin rahavarat olivat tuhatta euroa (3 482 tuhatta euroa). OSAKE JA KURSSIKEHITYS Osakepääoma Kauden päättyessä yhtiön kaupparekisteriin merkitty täysin maksettu osakepääoma oli euroa ja osakkeiden lukumäärä kappaletta. Osakkeen kirjanpidollinen vasta-arvo on yksi (1) euro. Osakeomistus Kauden lopussa Marimekolla oli arvo-osuusrekisterin mukaan (5 152) osakkeenomistajaa. Osakkeista oli hallintarekisterissä 19,1 % ja ulkomaalaisten omistuksessa 13,5 %. Kauden päättyessä yhtiön hallituksen jäsenten ja toimitusjohtajan suorassa tai välillisessä omistuksessa oli osaketta eli 23,0 % yhtiön osakepääomasta ja osakkeiden edustamasta äänivallasta.
7 7 (17) Suurimmat osakkeenomistajat arvo-osuusrekisterin mukaan Osuus osakkeista ja äänistä, % 1. Muotitila Oy 13,00 *)23,00 2. Fautor S.P.R.L. 10,58 10,58 3. Workidea Oy 10,00 *)0,00 4. ODIN Finland 2,78 2,78 5. Sijoitusrahasto Evli Select 1,87 1,87 6. Keskinäinen työeläkevakuutusyhtiö Varma 1,34 1,34 7. Keskinäinen eläkevakuutusyhtiö Ilmarinen 0,89 0,89 8. Liikesivistysrahaston Kannatusyhdistys ry 0,62 0,62 9. Miettinen Kari 0,60 0, Scanmagnetics Oy 0,50 0, Fromond Elsa 0,40 0, Westerberg Olof 0,37 0, Säästöpankki Itämeri 0,35 0, Karvonen Eero 0,35 0, Mäki Uolevi 0,34 0,34 *) Workidea Oy:n Muotitila Oy:lle antama äänestysvaltuutus huomioon ottaen. Valtuutuksen sisällöstä on kerrottu tarkemmin yhtiön vuoden 2007 vuosikertomuksessa kohdassa Osake ja osakkeenomistajat / Liputukset. Valtuutukset Katsauskauden päättyessä hallituksella ei ollut voimassa olevia valtuuksia osakeanteihin, ei optio- eikä vaihtovelkakirjalainoihin eikä omien osakkeiden ostoon tai luovuttamiseen. Osakkeiden vaihto Katsauskauden aikana yhtiön osakkeita vaihdettiin yhteensä kappaletta eli 5,5 % yhtiön koko osakekannasta. Marimekon osakkeiden yhteenlaskettu vaihtoarvo oli euroa. Osakkeen alin kurssi oli 13,35 euroa, ylin 18,20 euroa ja keskikurssi 14,41 euroa. Kauden lopussa osakkeen päätöskurssi oli 15,15 euroa. Yhtiön markkina-arvo oli euroa ( euroa , euroa ). HENKILÖSTÖ Tammi-maaliskuussa 2008 konsernin henkilöstön määrä kasvoi 2,2 %. Kauden aikana henkilöstöä oli keskimäärin 413 (403) ja kauden päättyessä 412 (403). Katsauskauden lopussa henkilöstöstä työskenteli ulkomailla 17 (17) henkilöä.
8 8 (17) MUUTOKSET YHTIÖN JOHDOSSA Kauppat. toht. Mika Ihamuotila aloitti yhtiön toimitusjohtajana Yhtiön johtoryhmän muodostavat alkaen Mika Ihamuotila puheenjohtajana sekä jäseninä Thomas Ekström (talous ja hallinto), Marja Korkeela (konserni- ja sijoittajaviestintä), Päivi Lonka (vienti ja lisensiointi), Sirpa Loukamo (vaatetus ja asusteet), Mervi Metsänen-Kalliovaara (kotimaan tukkumyynti, yritysmyynti ja myynnin kehittäminen), Piia Rossi (omat myymälät), Kirsi Räikkönen (brändi- ja markkinointiviestintä) sekä Helinä Uotila (tuotanto, hankinta ja sisustus). RISKIENHALLINTA JA MERKITTÄVIMMÄT RISKIT Marimekon riskienhallinnasta ja yhtiön liiketoimintaan liittyvistä merkittävimmistä riskeistä on kerrottu yhtiön vuoden 2007 vuosikertomuksessa. Katsauskaudella riskeissä ei ole tapahtunut mainittavia muutoksia. TUTKIMUS- JA KEHITYSTOIMINTA Marimekon tuotesuunnittelu- ja kehityskustannukset liittyvät mallistosuunnitteluun. Suunnittelukustannukset kirjataan kuluihin. YMPÄRISTÖ Ympäristön ja luonnon huomioon ottaminen kuuluu kiinteästi Marimekon liiketoimintaan. Yhteistyösopimuksissa myös alihankkijat ja muut yhteistyökumppanit velvoitetaan sitoutumaan ympäristövastuun kantamiseen. Merkittävä osa yhtiön ympäristöä koskevasta liiketoiminnan valvonnasta perustuu lakiin ja muihin määräyksiin. Marimekon tuotannossa ei synny ongelmajätteeksi luokiteltavaa eikä terveydelle vaarallista jätettä. Tuotannon ja muun liiketoiminnan ympäristövaikutuksia seurataan säännöllisesti testaamalla tuotteisiin käytettäviä materiaaleja sekä kehittämällä tuotantomenetelmiä ja toimintatapoja. Tilikaudella 2008 jatketaan vuoden 2007 lopulla käynnistettyä yhteiskuntavastuun hallintajärjestelmän rakentamista. KATSAUSKAUDEN JÄLKEISET TAPAHTUMAT YHTIÖKOKOUKSEN PÄÄTÖKSET Marimekko Oyj:n varsinainen yhtiökokous vahvisti vuoden 2007 tilinpäätöksen ja myönsi vastuuvapauden hallituksen jäsenille ja toimitusjohtajalle. Yhtiökokous päätti jakaa osinkoa tilivuodelta 2007 hallituksen esityksen mukaisesti 0,65 euroa osakkeelta eli yhteensä ,00 euroa. Osingonjaon täsmäytyspäivä oli ja osingon maksupäivä
9 9 (17) Yhtiökokous päätti, että hallitukseen valitaan viisi (5) jäsentä. Hallitukseen valittiin uudelleen Tarja Pääkkönen sekä uusina jäseninä Ami Hasan, Mika Ihamuotila, Joakim Karske ja Pekka Lundmark. Yhtiökokouksen jälkeen pitämässään järjestäytymiskokouksessa hallitus valitsi puheenjohtajakseen Pekka Lundmarkin ja varapuheenjohtajakseen Mika Ihamuotilan. Hallituksen toimikausi kestää seuraavan varsinaisen yhtiökokouksen loppuun. Yhtiökokous päätti myös, että hallituksen puheenjohtajan palkkio on euroa vuodessa ja muiden jäsenten euroa vuodessa. Lisäksi yhtiökokous päätti, ettei Marimekko Oyj:n toimitusjohtajalle makseta hallituksen jäsenyydestä palkkiota. Yhtiökokous valitsi yhtiön varsinaiseksi tilintarkastajaksi KHTyhteisö PricewaterhouseCoopers Oy:n päävastuullisena tilintarkastajanaan KHT Kim Karhu. Tilintarkastajan palkkio päätettiin maksaa laskun mukaan. LIPUTUKSET Morgan Stanley & Co Incorporatedin osuus Marimekko Oyj:n osakepääomasta ja äänimäärästä nousi tehdyllä osakekaupalla 5,44 %:iin eli osakkeeseen ja laski tehdyllä osakekaupalla 0,90 %:iin eli osakkeeseen. LOPPUVUODEN 2008 NÄKYMÄT Maailmantalouden kasvun arvioidaan hidastuvan vuonna Marimekko toimii alalla, jolla suhdanteiden vaihtelut heijastuvat kulutuskysyntään. Viime vuosina Marimekon liikevaihdon kasvussa viennin merkitys on korostunut. Suhdannenäkymien ja Marimekon liiketoiminnan kehitysarvioiden perusteella Marimekko-konsernin tilivuoden 2008 liikevaihdon kasvun ja konsernin suhteellisen kannattavuuden arvioidaan olevan samaa tasoa kuin vuonna Liikevaihdon kasvuun ja tulokseen vaikuttavat merkittävästi yksittäiset kampanjatoimitukset Suomessa sekä kertaluonteiset lisenssitulot. Helsingissä 6. toukokuuta 2008 MARIMEKKO OYJ Hallitus
10 10 (17) YLEISLAUSEKE Tämä osavuosikatsaus sisältää tulevaisuuteen liittyviä lausumia, jotka perustuvat tällä hetkellä Marimekon johdon tiedossa oleviin tekijöihin ja oletuksiin sekä yhtiön tämänhetkisiin päätöksiin ja suunnitelmiin. Tulevaisuuteen kohdistuvat lausunnot sisältävät olettamuksia, joihin liittyy epävarmuustekijöitä. Tämän vuoksi toteutuneet tulokset voivat erota merkittävästi oletuksista. Epävarmuustekijät liittyvät muun muassa muutoksiin talouden yleisessä kehityksessä, markkinatilanteessa, kilpailuolosuhteissa ja valuuttakursseissa sekä yhtiön omassa toiminnassa. OSAVUOSIKATSAUKSEN LIITTEET Konsernin tuloslaskelma Konsernitase Konsernin rahavirtalaskelma Laskelma konsernin oman pääoman muutoksista Konsernin tunnuslukuja Liikevaihto markkina-alueittain ja tuotelinjoittain Segmenttitiedot Liikevaihdon ja tuloksen kehitys vuosineljänneksittäin
11 11 (17) KONSERNITULOS (1 000 euroa) 1-3/ 1-3/ Muutos, 1-12/ % 2007 LIIKEVAIHTO , Liiketoiminnan muut tuotot ,4 74 Valmiiden ja keskeneräisten varastojen muutos ,2 642 Aineiden ja tarvikkeiden käyttö , Työsuhde-etuuksista aiheutuvat kulut , Poistot ja arvonalentumiset , Liiketoiminnan muut kulut , LIIKEVOITTO , Rahoitustuotot ,2 153 Rahoituskulut , ,8-45 VOITTO ENNEN VEROJA , Tuloverot , KAUDEN VOITTO , Jakautuminen Emoyhtiön omistajille Emoyhtiön omistajille kuuluvasta voitosta laskettu tulos/osake, euroa 0,17 0,14 22,3 0,96
12 12 (17) KONSERNITASE (1 000 euroa) VARAT PITKÄAIKAISET VARAT Aineelliset hyödykkeet Aineettomat hyödykkeet Myytävissä olevat sijoitukset LYHYTAIKAISET VARAT Vaihto-omaisuus Myyntisaamiset ja muut saamiset Verosaamiset Rahavarat VARAT YHTEENSÄ OMA PÄÄOMA JA VELAT EMOYHTIÖN OMISTAJILLE KUULUVA OMA PÄÄOMA Osakepääoma Kertyneet voittovarat Oma pääoma yhteensä PITKÄAIKAISET VELAT Laskennalliset verovelat Korolliset velat LYHYTAIKAISET VELAT Ostovelat ja muut velat Verovelat Korolliset velat Velat yhteensä OMA PÄÄOMA JA VELAT YHTEENSÄ Konsernilla ei ole vastuita johdannaissopimuksista eikä johdon ja osakkaiden puolesta ole annettu pantteja eikä muita vastuusitoumuksia.
13 13 (17) RAHAVIRTALASKELMA (1 000 euroa) 1-3/ / /2007 LIIKETOIMINNAN RAHAVIRTA Tilikauden voitto Oikaisut Suunnitelman mukaiset poistot Rahoitustuotot ja kulut Verot Rahavirta ennen käyttöpääoman muutosta Käyttöpääoman muutos Liiketoiminnan rahavirta ennen rahoituseriä ja veroja Maksetut korot ja maksut muista liiketoiminnan rahoituskuluista Saadut korot Maksetut verot LIIKETOIMINNAN RAHAVIRTA INVESTOINTIEN RAHAVIRTA Investoinnit aineellisiin ja aineettomiin hyödykkeisiin INVESTOINTIEN RAHAVIRTA RAHOITUKSEN RAHAVIRTA Lyhytaikaisten lainojen nostot Lyhytaikaisten lainojen takaisinmaksut Pitkäaikaisten lainojen takaisinmaksut Rahoitusleasingvelkojen maksut Maksetut osingot RAHOITUKSEN RAHAVIRTA Rahavarojen muutos Rahavarat kauden alussa Rahavarat kauden lopussa
14 14 (17) LASKELMA KONSERNIN OMAN PÄÄOMAN MUUTOKSISTA Emoyhtiön omistajille kuuluva oma pääoma (1 000 euroa) Arvon- Kertyneet Oma Osake- Muunto- muutos- voitto- pääoma pääoma erot rahasto varat yhteensä Oikaistu oma pääoma Tilikauden voitto Oma pääoma Oikaistu oma pääoma Tilikauden voitto Oma pääoma
15 15 (17) TUNNUSLUKUJA 1-3/ 1-3/ Muutos, 1-12/ % 2007 Tulos/osake, euroa 0,17 0,14 22,3 0,96 Oma pääoma/osake, euroa 3,83 3,49 9,7 3,66 Viennin ja ulkomaantoimintojen osuus, % liikevaihdosta 34,3 31,4 26,5 Oman pääoman tuotto (ROE), % 18,3 16,4 27,4 Sijoitetun pääoman tuotto (ROI), % 24,3 20,7 35,0 Omavaraisuusaste, % 77,7 73,3 72,7 Bruttoinvestoinnit, euroa , Bruttoinvestoinnit, % liikevaihdosta 0,7 3,0 1,8 Vastuusitoumukset, euroa , Henkilöstö keskimäärin ,5 405 Henkilöstö kauden lopussa ,2 411 Osakkeiden lukumäärä kauden lopussa (1 000 kpl) Liikkeessä olevien osakkeiden määrä keskimäärin (1 000 kpl)
16 16 (17) LIIKEVAIHTO MARKKINA-ALUEITTAIN JA TUOTELINJOITTAIN MARKKINA-ALUEITTAIN (1 000 euroa) 1-3/ /2007 Muutos, % 1-12/2007 Suomi , Muut Pohjoismaat , Muu Eurooppa , Pohjois-Amerikka , Muut maat , YHTEENSÄ , TUOTELINJOITTAIN (1 000 euroa) 1-3/ /2007 Muutos, % 1-12/2007 Vaatetus , Sisustus , Laukut , YHTEENSÄ ,
17 17 (17) SEGMENTTITIEDOT (1 000 euroa) 1-3/ /2007 Muutos, % 1-12/2007 Liikevaihto Suomi , Muut maat , Yhteensä , Varat Suomi , Muut maat , Eliminoinnit Yhteensä , Investoinnit Suomi , Muut maat Yhteensä , LIIKEVAIHDON JA TULOKSEN KEHITYS VUOSINELJÄNNEKSITTÄIN (1 000 euroa) 1-3/ 10-12/ 7-9/ 4-6/ 1-3/ Liikevaihto Liikevoitto Tulos/osake, euroa 0,17 0,31 0,36 0,15 0,14 (1 000 euroa) 10-12/ 7-9/ 4-6/ 1-3/ Liikevaihto Liikevoitto Tulos/osake, euroa 0,35 0,32 0,20 0,13
MARIMEKKO OYJ:N OSAVUOSIKATSAUS TAMMI-MA. Marimekko Oyj PÖRSSITIEDOTE klo (10) MARIMEKKO OYJ:N OSAVUOSIKATSAUS TAMMI-MAALISKUU 2003
Julkaistu: 2003-05-08 08:41:04 CEST Marimekko Oyj - neljännesvuosikatsaus MARIMEKKO OYJ:N OSAVUOSIKATSAUS TAMMI-MA Marimekko Oyj PÖRSSITIEDOTE 8.5.2003 klo 8.15 1 (10) MARIMEKKO OYJ:N OSAVUOSIKATSAUS TAMMI-MAALISKUU